Niemand nog vas ná aanval buite Brits | Maroela Media
Die polisie is steeds op soek na die ses verdagtes wat 'n 55-jarige man Vrydagoggend op sy hoewe buite Brits in Noordwes aangeval het.
Die man is omstreeks 08:30 deur ses verdagtes op sy hoewe by Mamogalieskraal aangeval, het kol. Adéle Myburgh, polisiewoordvoerder, gesê.
Die verdagtes het na die aanval met die man se Toyota Hilux-bakkie op die vlug geslaan en die verdagtes en bakkie is steeds soek.
Volgens Myburgh is die man tydens die aanval met 'n baksteen oor die kop geslaan en het hy 'n groot wond aan die agterkant van sy kop opgedoen. Hy is daarna vasgebind waarna sy huis geplunder is. Minstens een van die verdagtes was gewapen.
Die verdagtes het met 'n kluis, waarin minstens een vuurwapen was, juweliersware en 'n selfoon in die bakkie gevlug.
Volgens Myburgh het familielede eers later die dag op die man afgekom en hulp ontbied. 'n Ambulans is na die toneel ontbied sodat die man behandeling kon ontvang.
Ja en intussen probeer die regering die mense op plase te ontwapen. Swart en wit boere. Selfs die mense in die stede en dorpe wil hulle ontwapen. Die keer dat jy 'n aanvaller skiet is jy skuldig en word daar 'n saak teen jou gemaak en dit vat jare om jou onskuld te bewys.
Wonder of dit nie weer "inside job" is nie. Dis helder oordag gedoen.Prys die Here die man is nie dood nie.
Ek wil net my dank uitspreek aan maroela media se puik eersteklas joernaliste wat nooit huiwer om die feite deur te gee sonder vrees of om so polities korrek te wees,julle is n eerste klas span en die hele suid afrika is trots op julle
Bewys ek nou net n n vermoede
wys net… vat ses lafaards om een ou man van 55 plat te trek.want weet as een alleen gekom het sou hy goed op sy blik….. gekry het.is bly di oom sterk aan.